b'\n_START_ARTICLE_\nThe Devil\'s Bleeding Crown\n_START_SECTION_\nBaggrund\n_START_PARAGRAPH_\nDen f\xc3\xb8rste halvdel af sangen blev spillet f\xc3\xb8rste gang under en koncert i San Antonio. Sangen blev spillet f\xc3\xb8rste gang i fuld l\xc3\xa6ngde ved gruppens koncert i Tusind\xc3\xa5rsskoven i Odense den 1. august 2015. Volbeat havde med vilje havde gemt til koncerten i Danmark._NEWLINE_Gruppen spillede det live flere gange ved forskellige koncerter, for at finde ud af om nummeret fungerede godt, inden de indspillede det i studiet. Sangen blev indspillet i Hansen Studios i Ribe, ligesom resten af albummet og gruppens tidligere udgivelser.\n_START_SECTION_\nMusikvideo\n_START_PARAGRAPH_\nI f\xc3\xb8rste omgang, blev der udgivet en musikvideo med teksten til sangen den 13. april 2016._NEWLINE_En m\xc3\xa5ned senere, den 13. maj, blev der offentliggjort en ny musikvideo, der er instrueret af Plastic Kid (Jakob Printzlau), som ogs\xc3\xa5 har instrueret videoerne til "16 Dollars", "Cape of Our Hero" og "Lonesome Rider". Videoen blev annonceret samtidig med, at gruppen offentliggjorde at Kaspar Boye Larsen blev deres nye bassist. Boye Larsen medvirker ogs\xc3\xa5 i videoen, der optaget i et gammelt hus, som skulle rive sned. I videoen ses en stor samling mennesker, der holder fest. Festen eskalerer og bliver vildere og vildere. P\xc3\xa5 et tidspunkt ankommer en voodoodoktor i form af sort mand med et kranie malet p\xc3\xa5 ansigtet og en h\xc3\xb8j hat.'